**Ministru kabineta noteikumu projekta „Grozījumi Ministru kabineta 2009.gada 17.jūnija noteikumos Nr.582 „Noteikumi par darbības programmas „Uzņēmējdarbība un inovācijas” papildinājuma 2.3.1.1.1.apakšaktivitātes „Ārējo tirgu apgūšana – ārējais mārketings” sesto un turpmākajām kārtām”” sākotnējās ietekmes novērtējuma ziņojums (anotācija)**

|  |
| --- |
| **I.Tiesību akta projekta izstrādes nepieciešamība** |
| 1. Pamatojums | Noteikumu projekts sagatavots, pamatojoties uz Eiropas Savienības struktūrfondu un Kohēzijas fonda vadības likuma 18.panta 10.punktu. |
| 2. Pašreizējā situācija un problēmas | Grozījumi Ministru kabineta 2009.gada 17.jūnija noteikumos Nr.582 „Noteikumi par darbības programmas „Uzņēmējdarbība un inovācijas” papildinājuma 2.3.1.1.1.apakšaktivitātes „Ārējo tirgu apgūšana – ārējais mārketings” sesto un turpmākajām kārtām” ir nepieciešami, lai īstenotu grozījumus, kas tiek veikti Ministru kabineta rīkojuma projektā „Grozījumi darbības programmas „Uzņēmējdarbība un inovācijas” papildinājumā”.Grozījumi 9.punktā paredz pārdalīt Eiropas Savienības Reģionālās Attīstības (turpmāk – ERAF) finansējumu no 2.3.1.1.1.apakšaktivitātes „Ārējo tirgu apgūšana – ārējais mārketings” (turpmāk - 2.3.1.1.1.aktivitāte) uz 2.3.1.1.2.apakšaktivitāti „Ārējo tirgu apgūšana – nozaru starptautiskās konkurētspējas stiprināšana” (turpmāk – 2.3.1.1.2.aktivitāte) 2 500 000 latu apmērā.Pašreiz ir konstatēts, ka finansējuma saņēmēji 2.3.1.1.2.aktivitātes ietvaros - valsts aģentūra „Latvijas Investīciju un attīstības aģentūra” un valsts aģentūra „Tūrisma attīstības valsts aģentūra”, ņemot vērā ievērojamu komersantu pieprasījumu pēc atbalsta, ir spējīgi īstenot savus projektus ātrāk un apgūt lielāku finansējuma apjomu nekā sākotnēji plānots. Savukārt 2.3.1.1.1.aktivitātes ietvaros ir pieejami brīvi līdzekļi, kas izveidojušies nepietiekama pieprasījuma dēļ. Pārdalot ERAF finansējumu no 2.3.1.1.1.aktivitātes uz 2.3.1.1.2.aktivitāti būtu iespējams nodrošināt efektīvāku finansējuma apguvi, neapdraudot 2.3.1.1.1.aktivitātes mērķu sasniegšanu.Atbilstoši Ministru kabineta š.g. 8.maija protokollēmuma (prot.Nr.25, 26.§) 7.punktam 2.3.1.1.1.aktivitātes ietvaros neapgūtā publiskā finansējuma summā 2 500 000 LVL apmērā, kuru ierosināts pārdalīt uz 2.3.1.1.2.aktivitāti, neietilpst neatbilstības un lauzto līgumu un/vai vienošanās summa 155 435,37 LVL apmērā. Gadījumā, ja 2.3.1.1.1.aktivitātes ietvaros tiks lauzti līgumi un/vai vienošanās par projektu īstenošanu vai esošo projektu ietvaros tiks konstatētas neatbilstības, finansējums par lauzto līgumu un/vai vienošanās par projektu īstenošanu, un konstatēto neatbilstību apjomu pēc 2012.gada 8.maija netiks novirzīts papildu darbību finansēšanai esošās aktivitātes ietvaros, nodrošinot MK protokollēmuma Nr.25 26.§ 7.punktā noteikto.Precizējumi 25.6.apakšpunktā ir nepieciešami, lai uzskatītu par attiecināmajām izmaksām visas izmaksas, kas saistītas ar viesnīcas un transporta pakalpojumu izmantošanu, tai skaitā tās izmaksas, kas nav uzskatāmas par tiešajām izmaksām par pakalpojumiem, bet tomēr attiecīgie pakalpojumi nav iegādājami bez šīm blakus-izmaksām. Netiek ņemts vērā, ka katrā valstī ir nedaudz atšķirīgi noteikumi kā nepieciešams uzrādīt rēķinā pakalpojuma maksu. Līdz ar to, ja rēķinā tiek uzrādīta viena summa, tad tā tiek uzskatīta par attiecināmu, ja rēķins ir sīkāk atšifrēts (uzrādot piemēram "administration fee" kā lidojuma maksas sastāvdaļu), tad LIAA vērtē katru sastāvdaļu atsevišķi. Piemēram atsevišķās valstīs, kā daļa no viesnīcas pakalpojuma izmaksām, tiek uzrādīts "room tax", "occupancy tax". Tāpat arī dažādām transporta kompānijām ir atšķirīga pieeja rēķinu sastādīšanā - reizēm kā atsevišķas izmaksas tiek norādītas degvielas piemaksas, administratīvās izmaksas, transakcijas izmaksas. Tomēr visas iepriekšminētās izmaksas nav atdalāmas no pamatpakalpojuma iegādes un tāpēc nebūtu uzskatāmas par neattiecināmām izmaksām. Turklāt atšķirībā no PVN, minētās "papildizmaksas" nav atgūstamas.Papildus iepriekšminētajam šādu salīdzinoši sīku summu pārrēķins rada nesamērīgu administratīvi slogu uzņēmumiem, kā arī uzskatāms par nelietderīgu veidu kā izmantot LIAA resursus, attiecīgi nepieciešami grozījumi 25.6.apakšpunktā.Ir nepieciešams papildināt noteikumus ar 25.8.apakšpunktu lai varētu attiecināt neatgūstamus pievienotās vērtības nodokļa (turpmāk – PVN) maksājumus. Šobrīd komersanti, kas piedalās izstādēs, kuras notiek valstīs, ar kurām nav noslēgts nodokļu dubultās neaplikšanas līgums, paši maksā PVS izdevumus. Lai komersantiem būtu iespējas vienlīdzīgi piedalīties izstādēs visās valstīs nepieciešams attiecināt neatgūstamos PVN maksājumus. Termiņš – 2013.gada 1.janvāris ir noteikts, lai valsts aģentūrai „Latvijas Investīciju un attīstības aģentūra” mazinātu administratīvo slogu - nebūtu jāpārskata iepriekš noslēgtie līgumi, kā arī dotu laiku, 1 mēneša apmērā, saskaņot projekta iesnieguma vērtēšanas metodiku.Grozījumi projektu iesniegumu veidlapā ir nepieciešami lai PVN varētu iekļaut pie attiecināmajiem maksājumiem. Grozījumi 26.punktā tiek veikti lai saskaņotu noteikumu punktā minēto ar Eiropas Komisijas paziņojumu (2004/C 244/02) „Kopienas Pamatnostādnes par valsts atbalstu grūtībās nonākušu uzņēmumu glābšanai un pārstrukturēšanai”, kur noteikts, ka komersants uzskatāms par jaundibinātu pirmos trīs gadus no reģistrācijas brīža. Noteikumu 26.punktā noteiktais viena gada laika periods, kuram beidzoties kopējās projekta attiecināmās izmaksas nedrīkst pārsniegt 30% no projekta iesniedzēja pēdējā noslēgtā gada konsolidētā apgrozījuma, nav pietiekams, ņemot vērā, ka, piemēram, ražošanas uzņēmumam sākotnēji ir jāuzceļ ražotne, tā ražošanas uzsākšanas tehnoloģiskais process ir garš un pārdošanai var būt raksturīga sezonalitāte. Balstoties uz iepriekšminēto tiek pagarināts termiņš, kura laikā 4000 latu var attiecināt kā maksimālās attiecināmās izmaksas, gadījumā ja 30 % no projekta iesniedzēja konsolidētā apgrozījuma ir mazāk par 4000 latiem. |
| 3. Saistītie politikas ietekmes novērtējumi un pētījumi | Projekts šo jomu neskar. |
| 4. Tiesiskā regulējuma mērķis un būtība | Noteikumu projekts paredz veikt grozījumus (grozījumi stājās spēkā 2013.gada 1.janvārī) Ministru kabineta noteikumos Nr.582, izdarot šādu izmaiņu:1. precizēt noteikumu 9.punktu, samazinot ERAF finansējumu līdz 9 933 911 latiem. ERAF finansējums tiek samazināts par 2 500 000 latiem;
2. precizēt 20.1.apakšpunkta grūtībās nonākuša komersanta definīciju, lai tā atbilstu aktuālai redakcijai;
3. papildināt 25.punktā minētās attiecināmās izmaksas ar neatgūstamiem PVN maksājumiem;
4. precizēt 25.6.apakšpunktu lai iekļautu ar viesnīcu un transportu pakalpojumiem saistītas izmaksas;
5. precizēt 26.punktu pagarinot termiņu no viena līdz trim gadiem, kura laikā maksimālās attiecināmās izmaksas var būt 4000 latu, ja uzņēmumam 30% no apgrozījuma ir mazāki par 4000 latiem;
6. papildināt noteikumu projekta iesnieguma veidlapas, lai iekļautu grozījumus par pievienotās vērtības nodokli.
 |
| 5. Projekta izstrādē iesaistītās institūcijas | Projekts šo jomu neskar. |
| 6. Iemesli, kādēļ netika nodrošināta sabiedrības līdzdalība | Projekts šo jomu neskar.  |
|  7. Cita informācija | Projekts šo jomu neskar. |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Komersanti, pašvaldības, biedrības, nodibinājumi, kooperatīvās sabiedrības un ostu pārvaldes. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Projekts šo jomu neskar. |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

|  |  |
| --- | --- |
|  | **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Šis noteikumu projekts ir saistīts ar Ministru kabineta rīkojuma projektu „Grozījumi darbības programmas „Uzņēmējdarbība un inovācijas” papildinājumā”, kā arī ar Ministru kabineta noteikumu projektu „Grozījumi Ministru Kabineta 2010.gada 21.septembra noteikumos Nr.887 „Noteikumi par darbības programmas „Uzņēmējdarbība un inovācijas” papildinājuma 2.3.1.1.aktivitātes „Ārējo tirgu apgūšana” 2.3.1.1.2.apakšaktivitāti „Ārējo tirgu apgūšana – nozaru starptautiskās konkurētspējas stiprināšana”””.Šis noteikumu projekts ir izskatāms Ministru kabineta sēdē vienlaikus vai pēc augstāk minētā rīkojumu projekta izskatīšanas. |
| 2. | Cita informācija | Nav. |

Anotācijas III., V., VI. un VII. sadaļa - projekts šīs jomas neskar.

Ministru prezidents V.Dombrovskis

Ekonomikas ministrs D.Pavļuts

Iesniedzējs:

Ekonomikas ministrs D.Pavļuts

Vīza: Valsts sekretārs J.Pūce

2012.11.21. 14:41

1050

Gatis Silovs

67013209, Gatis.Silovs@em.gov.lv